Korpássy Bélának, a szegedi egyetem fiatal magántanárának a házasságkötése
Korpássy Béláné Hajnal Piroska, Korpássy Béla
Házastársa Hajnal Piroska (1915–1990) volt; Hajnal István ügyvéd, tiszteletbeli főügyész és Pálfy Rózsa lánya. Korpássy Béla házasságkötésének évében, 1939-ben lett a szegedi egyetem magántanára "A daganatok kórbonctana, kórszövettana és kísérleti kórtana" tárgykörből. A fénykép szerepelt az SZTE Klebelsberg Könyvtár Egyetemi Gyűjteménye, a szegedi Általános Orvostudományi Kar Pathologiai Intézete és a Korpássy család együttműködésével készült, 2007. május 29-én megnyílt Évfordulós Emlékcsarnok kiállításon, amely Korpássy professzor születésének 100. évfordulója alkalmából került megrendezésre. A megnyitó beszédet Ormos Jenő professor emeritus tartotta.